Nuusbrief - Februarie 2015
Aan al ons inwoners wat hul familie en vriende gedurende Desember besoek het, welkom terug.
Wat ‘n voorreg om met ‘n dankbare hart, hierdie nuwejaar te begroet . Wat die jaar vir ons inhou weet ons nog nie, ons weet wat gister gebeur het maar een ding is baie seker as jy Jesaja 43 lees, dan weet ons dat ons baie spesiaal is en dat God altyd met ons sal wees. ​
Nuusbrief - Januarie & Februarie 20152/28/2015
Wat ‘n voorreg om met ‘n dankbare hart, hierdie nuwejaar te begroet . Wat die jaar vir ons inhou weet ons nog nie, ons weet wat gister gebeur het maar een ding is baie seker as jy Jesaja 43 lees, dan weet ons dat ons baie spesiaal is en dat God altyd met ons sal wees.
NUWE PROJEKTE VIR 2015
2015 is hier en daar is alweer uitdagings wat ons aandag aan moet gee en om ‘n sukses te maak gaan ons weer staat maak op die betrokkenheid van ons inwoners en hulle kinders. Soos almal alreeds weet is die jaarlikse kermis (31 Julie 2015) die grootste projek van die jaar en die jaar gaan dit vir ons oor meer betrokkenheid van almal by die kermis. Ek vra nou al dat u asseblief moet reël om die oggend saam met u ouer die kermis by te woon. Ek het verlede jaar een van ons verpleegsters gesien wat vir ‘n inwoner R20 gegee het om iets te koop, dan vra ek myself ,waar is die bejaarde se familie?
‘n Ander projek is ‘n gholfdag wat deur iemand vir ons gehou gaan word maar hieroor sal daar later meer gesê word.
Ons beoog ook om 1x elke 3 maande ‘n padkafee hiervoor HAV te hou waar ons hamburgers, worsbroodjies gaan verkoop en ons gaan staatmaak op ons ondersteuners. Ons beskou dit as ‘n personeel spanbou sessie.
Wie van julle ken ‘n “Barndans” - Amerikaanse styl wat baie pret is en dit gaan ook later aangekondig word. In al die projekte het ons as bestuur en personeel een mikpunt om die lewe vir ons bejaardes aangenaam te maak. Ons vra net een ding - hulp en ondersteuning.
ONS TE HUIS:
Gedurende Desember het ons goeie reën gehad en die tehuis se tuine lyk pragtig. As daar enige iemand is wat nog meerjarige plante wil skenk sal ons baie dankbaar daaroor wees. Ons nooi ons inwoners om dikwels die tuin te kom geniet. Vars lug doen die longe goed en om die natuur te bewonder bring mens baie nader aan jou Skepper. Austin Miles het dit jare terug beleef en hierdie pragtige lied geskryf:
Ek kom na die blomtuin alleen
As die dou nog rus op die rose;
En die stem wat spreek, as die more breek,
is weer die stem van Jesus.
En ons wandel daar, en verstaan mekaar,
En Hy praat met my as sy kind;
En die stil genot daardie uur met God, sal iemand maar selde vind.
Tuinhuis - Lentetuin. Wat ‘n fees vir die oog!
NEEM KENNIS DAT DAAR ELKE OGGEND TUSSEN 7:45 EN 8:00 OGGEND GODSDIENS GEHOU WORD IN DIE SAAL. KOM ONDERSTEUN DIE OGGEND GODSDIENS. GEEN DAG KAN AANGEPAK WORD SONDER GEBED MET ONS SKEPPER NIE. U KAN DIREK DAARNA NA DIE EETSAAL GAAN VIR ONTBYT.
Lettie Cornelissen nooi almal uit om deel te kom neem aan die samesang op Donderdagmiddae vanaf 3:45 tot 4:30. Pragtige op en wakker liedjies word gesing. Inwoners is welkom om ook net te kom luister.
Daar word ook rummicub op verskillende weeksdae gespeel. Kom speel saam en klop die kampioene . Meer inligting kan by Riekie Schutte bekom word.
Ons as bestuur beoog om op ‘n Donderdagmiddae vir 1 uur saam met die inwoners te speel en sodoende gaan ons weet wie is die kampioene. Noot vir noot kom ook aan die beurt en dan die groot dag om te bepaal wie is die groot kampioen.
U word versoek om asseblief u klere deur te gaan en seker te maak dat dit nog duidelik gemerk is. Die merkink was maar van tyd tot tyd uit en dan is dit moeilik om te weet aan wie die kledingstukke behoort. Merk asseblief die kledingstukke met u voorletter en van.
Daar is ook talle mooi boeke in die boekrakke ( reg oorkant die haarsalon in Oosgang) wat julle kan neem om te lees. As dit terug gebring word plaas dit net asseblief bo-op die boekrak, want dit word volgens ‘n spesiale manier weer terug gesit. Baie dankie ook aan die persone wat die boekrak netjies hou en wat gereeld vir ons van boeke en tydskrifte voorsien.
Ons is ook dankbaar dat Sarie en Corrie weer terug is by die haarsalon. Haarversorging is absoluut noodsaaklik en dra by tot ‘n positiewe gemoed.
Ons wil vir oom Johan baie dankie se vir die braaivleis wat hy vir al die inwoners en personeel gegee het, dit laat almal weer terug verlang na ons eie braaivleis aande.
‘n Baie mooi brief van ons kombuis personeel en ek het dit getik soos dit aan oom Johan gegee is:
Oom ons kombuis personeel se baie dankie vir ‘n lekker braaivleis. Dit was rerig lekker en ons wardeur dit. Baie dankie ook vir die liefde dat jy het vir ons almal gegee.
Baie geseende kersfees en ‘n mooi en voorspoedige nuwe jaar word by jou toegewens.
Joyce Legoete + span van die kombuis. Liefies vir jou!!!
VERJAARSDAE GEDURENDE JANUARIE EN FEBRUARIE 2015
1 - V/S Dina Chaka
3 - V/S Anastasia Mbolekwa
10 - V/S Magdeline Mathebule
15 - Meriam Deysel & Hannetjie Eksteen (Beide 96!!)
21 - Ria Horn (98!) & Hester Buys (92!)
26 - Matty Botha & V/S Eva Molebatsi
30 - Barbara Benadie (95) & Sr. Pauline Pretorius
3 - Martina van Wyk
18 - Hansie De Nysschen
19 - Girty Strydom
26 - Isak v d Walt
27 - Adrie De Kock
2 - Laurika Rocher
6 - Nancy de Klerk
12 - Martie Swanevelder
15 - Annette Bebb, Miemie de Beer & I/V Maryna Schimper
17 - Koos van Vuuren & Hannetjie Du Plessis
20 - Joyce Legoete & V/S Dolly Tau
21 - V/S Selina Makousu
24 - Petra Bezuidenhout
27 - Rika Fourie
28 - Susan van Niekerk
3 - Rina Maree & Adriaan Pelser
6 - Elize Venter
14 - Feel Visser
17 - Nick Botha
21 - Lenie Bonthuys
24 - Annie Jacobs
Baie geluk aan julle almal. Mag julle goeie gesondheid en ‘n baie mooi lewensjaar geniet!!
Christene Reynecke is op 71 ouderdom skielik oorlede. Ons innige meegevoel aan haar familie en vriende.
Oom Alwyn Brits was net 4 dae in HAV vanaf Tuinhuis en toe is hy oorlede. Ons innige meegevoel aan die tannie en die kinders.
Tannie Anna Potgieter wat haar been gebreek het, is ook op 21 Januarie oorlede.
Oom Johan Oosthuizen wat sukkel met sy gesondheid , baie sterkte.
Oom Stan Phillipson wat ook sukkel met sy gesondheid, sterkte aan Tannie Elsie en Oom Stan.
Tannie Baby van Heerden in die hospital, baie sterkte!
Huis Anna Viljoen se beddens bly beset en ons nuutste inwoner is tannie Hannetjie McDonald - welkom en ons vertrou dat u lekker gaan bly en deel wees van een groot familie.
Mag 2015 vir jul almal baie seëninge inhou,
Vriendelike groete en ‘n wonderlike nuwe jaar word jul toegewens.
BESTUUR EN PERSONEEL VAN HUIS ANNA VILJOEN ​